|  |  |
| --- | --- |
| **Vodilo za učitelja** | |
| ***Tip dneva dejavnosti*** | Družboslovni in naravoslovni dan:  **POTEP PO STRUNJANU** |
| ***Starost*** | tretja triada |
| ***Dolžina*** | Pet pedagoških ur |
| ***Namen*** | * omogočiti učenkam in učencem utrjevanje in povezovanje znanja, pridobljenega pri pouku naravoslovja, biologije, geografije * uporabiti in nadgraditi znanja s praktičnim učenjem v naravnem okolju * omogočiti učenkam in učencem, da se sprostijo ter zadovoljijo potrebo po gibanju * uporabiti nekatere naravoslovne postopke, kot so sistematično opazovanje, oblikovanje zaključkov v povezavi s teoretičnim znanjem |
| ***Cilji*** | **Geografija**  **Splošni cilji pri geografiji za 6., 7., 8., in 9. razred:**  Učenci na dnevu dejavnosti razvijajo vrednote, ki prispevajo k:   * zanimanju za družbene potrebe, reševanju skupnih trajnostnih prostorskih vprašanj na lokalni, nacionalni, regionalni in planetarni ravni, * skrbi za kakovost in načrtovanje uravnotežene rabe okolja ter skrbi za življenje prihodnjih generacij (trajnostni razvoj); * povezovanju različnih vidikov izobraževanja, kot so spoznavni, čustveni, etični, estetski, motorični, * skrbi za ohranjanje zdravja okolja in lastnega zdravja; * spoštovanju pravice do enakopravnosti vseh ljudi, ohranjanju kakovosti naravnega in družbenega okolja za prihodnje generacije.   **Naravoslovje**  **Splošni cilji pri naravoslovju za 6. 7. razred:**  Učenci na dnevu dejavnosti razvijajo stališča in odnose:   * o zavedanju vrednosti in občutljivosti naravnega in antropogenega okolja, oblikovanje pozitivnega in odgovornega odnosa do narave ter spoštovanja do vseh oblik življenja, * sposobnost za prepoznavanje in razumevanje okoljske problematike ter odgovorno in aktivno sodelovanje pri razreševanju in trajnostnem oziroma sonaravnem razvoju,   **Operativni cilji za 7. razred:**  **Vsebinski sklop: SNOVI (Zmesi)**   * spoznajo nekatere metode ločevanja snovi iz zmesi (kristalizacija),   **Vsebinski sklop: ŽIVA NARAVA (Zgradba in delovanje živali)**   * razumejo povezavo med telesno zgradbo živalskih skupin in prilagoditvami povezanimi s premikanjem, * razumejo povezavo med telesno zgradbo ter prilagoditvami in značilnostmi živalskih skupin povezanimi s prehranjevanjem, * razumejo da biotsko pestrost ohranjamo z neposrednim varovanjem vse narave in biosfere nasploh s sonaravno rabo krajine in trajnostnim razvojem še posebej na zavarovanih območjih.   **Biologija**  **Splošni cilji pri biologiji za 8. in 9. razred:**  Učenci razvijejo:   * razumevanje glavnih zakonitosti žive narave, temeljnih bioloških konceptov in povezav med njimi, * zavedanje o pomenu biodiverzitete, sposobnost za njeno prepoznavanje na različnih organizacijskih ravneh živih sistemov in odgovoren odnos do njenega ohranjanja, * ustrezen in odgovoren odnos do narave na podlagi znanja in razumevanja ter interes za njeno aktivno ohranjanje, * ozaveščenost o nujnosti trajnostnega razvoja in razumevanja družbene in lastne odgovornosti za prihodnost ekosistemov in biosfere,   **Operativni cilji pri biologiji za 9. razred:**  Vsebina: Biotska pestrost   * razumevanje razlogov za veliko biotsko pestrost v Sloveniji in da je potrebno za ohranjanje biotske pestrosti ohranjati tudi različne habitate. |
| ***Medpredmetne povezave*** | * geografija, naravoslovje, biologija |
| ***Pripomočki za delo*** | * pisalo * delovni list * trda podlaga za pisanje * pametni telefon * daljnogled |
| ***Oblike dela*** | * individualna, skupinska |
| ***Metode dela*** | * metoda dela z besedilom, metoda opazovanja, praktično delo, terensko delo, metoda dela z IKT (mobilni telefon, računalnik) |
| ***Literatura in spletni viri*** | * učni načrti za osnovne šole * <https://parkstrunjan.si/> * <https://www.terme-krka.com/si/sl/strunjan/> |
| ***Preverjanje opravljenega dela učencev:*** | * učenec po navodilu samostojno izvede dan dejavnosti * učenec je opravil dan dejavnosti, če je poslal učitelju vse fotografije in odgovoril na vsa vprašanja |
| ***OPIS POTEKA DELA*** | **Uvodna navodila**   * Potep po Strunjanu je pohod po opisani poti, ki poteka eno šolsko dopoldne, * delo poteka v skupinah (največ 5 udeležencev), ki jih učitelji v časovnih razmikih do 5 - 7 minut pošlje na teren, * vsi učenci se razdelijo najprej v dve grupi, v okviru vsake grupe pa se učenci razdelijo na skupine po 5 članov, * prva grupa učencev izvaja dejavnosti po delovnem listu Potep po Strunjanu 1, druga grupa učencev pa dela naloge po navodilih delovnega lista Potep po Strunjanu 2. Vsi učenci si bodo ogledali iste delovne točke in opravili enake naloge, le v drugačnem zaporedju. Varianta 1 in varianta 2 omogočata učencem, da dve skupini hkrati odideta na delo, le na različne kraje, njihova pot je oblikovana tako, da se njihove poti skoraj ne križajo, čeprav na koncu vsi opravijo enake naloge, * učitelji z učenci pričnejo z delom na strunjanski plaži. Tu dva učitelja nadzirata učence ter jih pošilja na delo po skupinah v časovnih zamikih. V času, ko učenci čakajo na delo, lahko malicajo, * učenci prve grupe najprej odidejo proti strunjanskim solinam, učenci druge grupe pa najprej odidejo proti klifu, * učenci opravljajo svoje delo tako, da natančno upoštevajo navodila za hojo po opisani poti in rešujejo naloge, ki so zastavljene na tej poti.   **Navodila glede varnosti**   * kontrolne točke: Učitelji se postavijo na naslednje kontrolne točke: dva učitelja sta na startnem mestu, tretji učitelj se nahaja pri solinarski hišici, četrti učitelj je pod strunjanskim klifom, peti učitelj se nahaja na pešpoti, ki vodi od bara Cavedin do hotela Svoboda, šesti učitelj je pri pokritem parkirišču pod hotelom Svoboda, * učitelji morajo predhodno spoznati pot in okolico, ki jo bodo učenci prehodili tako, da se prepričajo, da je okolica varna, * učitelji morajo učence opozoriti, da vstopajo v okolje, ki je zaščiteno zato se morajo obnašati tako, da v naravi ne povzročajo škode, * učenci morajo biti opremljeni z odsevnimi jopiči, obutev mora biti primerna za hojo. |
| ***Avtorstvo*** | CŠOD, dom Breženka: Sonja Fink Babič, Katja Primožič |